
                                                                            Anexa 2 la Proiectul de Hotărâre nr.30 din 04.05.2022

NOTĂ DE FUNDAMENTARE, 
privind necesitatea și oportunitatea investiției 

Planul Național de Redresare și Reziliență, Componenta 10 – Fondul Local

Titlu apel proiect: I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante)

„ACHIZIȚIA DE AUTOBUZE ECOLOGICE, STAȚII DE ÎNCĂRCARE ȘI SISTEME ASOCIATE”
1. Descrierea pe scurt a situației actuale (date statistice, elemente specifice, etc.)

Municipiul Focșani este reședința județului Vrancea, parte a Regiunii Sud-Est, și reprezintă principalul centru socio-economic al județului.

Regiunea Sud-Est dispune de prezența unor trasee importante de transport internațional și interregional. Acestea constituie axe suport pentru colaborarea și dezvoltarea localităților. De asemenea, regiunea este traversată de coridoare de transport ce asigură legătura centrelor urbane cu capitala țării.

Judeţul Vrancea este străbătut de Coridorul IX Pan-European (HELSINKI, Vyborg – St. Peterburg – Pskov – MOSCOVA – Kaliningrad – Kiev – Ucraina – Chişnău – JUDEŢUL VRANCEA – judeţul Buzău – BUCUREŞTI – Dimitrovgrad – Alexandroupolis). De asemenea beneficiază de conectivitate rutieră directă atât la rețeaua rutieră TEN-T Core (Principală) prin coridorul Frontiera Giurgiu–Bucureşti–Buzău–Bacău-Suceava-Siret cât și la rețeaua rutieră TEN-T Comprehensive (Extinsă) prin intermediul coridorului Mărăşeşti – Albiţa.

Reşedinţa judeţului, Municipiul Focşani se află pe traseul Reţelei Transeuropene de Transport Rutier TEN-R, cât şi al Coridorului Pan-European de Transport Intermodal IX.

Județul Vrancea beneficiază de o bună accesibilitate și conexiune cu regiunile țării, fiind străbătut de drumurile europene E85 (DN2) și E 581 (DN 24), astfel:

· 11 trasee de drumuri naţionale, din care: 

· 2 trasee de drumuri europene, E 85 - DN 2 și E 581 - DN 24; 

· 2 trasee de drumuri naţionale principale, DN 2D şi DN 11A; 

· 7 trasee de drumuri naţionale secundare, DN 23, DN 23A, DN 23B, DN 2M, DN 2N, DN 2L şi DN 2R;

· 34 trasee de drumuri judeţene;

· 120 trasee de drumuri comunale.
Dezvoltarea Reţelei Trans-europeană de transport TEN-T, care urmează a fi extinsă cu aproximativ 40% faţă de lungimea actuală la nivel naţional şi care trebuie finalizată până în 2030 la nivel de drum expres sau autostradă, străbate judeţul Vrancea conform hărţii:

Fig.1. Legături rutiere ale județului Vrancea

Municipiul Focşani se află situat la intersecţia latitudinii nordice de 45 grade şi 42 min. cu longitudinea estică de 26 grade şi 13 min., străjuind partea sud- estică a Carpaţilor de curbură, la contactul dintre Câmpia Siretului Inferior şi dealurile subcarpatice ce culminează cu Măgura Odobeştilor (1001 m).
Municipiul Focşani se află pe direcţia magistralei feroviare Bucureşti-Ploieşti-Buzău-Suceava, iar drumul european 85 (E85) formează centura oraşului.
Legătura municipiului cu teritoriul său de influență se realizează prin următoarele drumuri:

· dinspre sud pe E85 (DN2) din direcția București-Buzău;

· dinspre est, pe DN23 din direcția Brăila-Galați;

· dinspre est, pe DJ 204D din direcția Suraia;

· dinspre nord, pe E85 din direcția Suceava–Bacău-Mărășești sau Iași-Vaslui-Tecuci și pe DJ 204E și DJ 209 din direcția Petrești și Vânători;

· dinspre vest, pe DN2D din direcția Târgu Secuiesc–Vidra–Bolotești–Drumul Vrancei sau pe DJ 205C din direcția Vidra-Bolotești–Odobești–Focșani;

· dinspre est, pe DN2M din directia Andreiașu de jos;

· dinspre sud, pe DC 141 din direcția comunei Câmpineanca.
Legăturile între punctele de intrare/ieșire din municipiu menționate sunt realizate prin:

· Bd. București, pe direcția SV-NV

· DN23- Bd. Brăilei -Bd.București pe direcția SE-NV

· DJ204D-Str.Măgura, pe direcția de intare în oraș dinspre SE

· DJ204E-Str.Cuza Vodă, pe direcția de intare în oraș dinspre NE

· DN2D-St. Mărășești, pe direcția de intrare în oraș dinspre NV.
Transportul public în Municipiul Focşani se desfășoară în baza unui contract de servicii publice încheiat între Asociația de Dezvoltare Intercomunitară "METROPOLITAN TRANS" și Operatorul serviciului S.C. TRANSPORT PUBLIC S.A. FOCȘANI, în conformitate cu HCL nr.12 din 28.08.2019.
Transportul public de călători se desfășoară în Municipiul Focșani și în comunele limitrofe acestuia - Golești, Câmpineanca, Milcovul, Gologanu, Răstoaca, Vânători, Slobozia-Ciorăști și Vârteșcoiu - sat Olteni -  conform hărții distribuției liniilor de transport public și a caietelor de sarcini aprobate pe fiecare traseu.
Exploatarea serviciului de transport public local se face pe 20 trasee principale: 1GNO, 1GNP, 1GNV, 014, 002, 003,004,051, 006, 007, 008, 009, 010, 011, 012 ,020, 021, 022, 023, 024, după cum urmează:

· Linia 1GNO: Tur: Gară - Golești Nou Oituz; Retur: Golești Nou Oituz – Gară;
· Linia 1GNV: Tur: Gară - Golești Vechi; Retur: Golești Vechi – Gară;
· Linia 1GNP: Tur: Gară - Golești Nou Pionieri; Retur: Golești Nou Pionieri – Gară;
· Linia 014: Tur: Autogară - Golești Nou Oituz; Retur: Golești Nou Oituz – Autogară;
· Linia 002: Tur: Gară - Abator - Mândrești; Retur:  Mândrești - Abator – Gară;
· Linia 003: Tur: Gară - Laminorul; Retur: Laminorul – Gară;
· Linia 004: Tur: Autogară - Laminorul; Retur: Laminorul – Autogară;
· Linia 051: Tur: Vâlcele - ANL Democrației; Retur: ANL Democrației – Vâlcele;

· Linia 006: Tur: Carrefour - ANL Democrației; Retur: ANL Democrației – Carrefour;
· Linia 007: Tur: Gară - Carrefour; Retur: Carrefour – Gară;
· Linia 008: Tur: Autogară - Carrefour; Retur: Carrefour – Autogară;
· Linia 009: Tur: Laminorul - Carrefour; Retur: Carrefour – Laminorul;
· Linia 010: Tur: Autogară - Militari; Retur: Militari – Autogară;
· Linia 011: Tur: Castelul de Apă-Laminorul; Retur: Laminorul – Castelul de Apă;
· Linia 012: Tur: Crâng Petrești - Laminorul; Retur: Laminorul – Crâng Petrești;
· Linia 020: Tur: Autogara Focșani - Câmpineanca; Retur: Câmpineanca – Autogara Focșani;
· Linia 021: Tur: Autogară-Gologanu (DN 23A-str.Rozelor-str.Tinereții-str. Liliacului- capăt intersecția str. Liliacului cu str. Lalelelor ); Retur: Gologanu (DN 23A - str. Rozelor - str. Tinereții - str. Liliacului -  capăt intersecția str. Liliacului cu str. Lalelelor ) – Autogară;
· Linia 022: Tur: Gară - Răstoaca; Retur: Răstoaca – Gară;
·   Linia 023: Tur: Gară - Jorăști; Retur: Jorăști – Gară;
· Linia 024: Tur: Gară - Rădulești; Retur: Rădulești – Gară.

Fig. 2. Harta distribuției liniilor de transport public ale operatorului TRANSPORT PUBLIC S.A. FOCȘANI

Parcul de vehicule al operatorului TRANSPORT PUBLIC S.A. FOCȘANI este format din 45 autobuze, cu următoarele caracteristici: 

· 10 autobuze BMC cu 67 locuri (25 locuri pe scaune, 42 locuri în picioare)  cu o dimensiune de 9.1 metri, iar ca si an de fabricație din 2007 exista 4 autobuze din 2008 – 6 autobuze;

· 4 autobuze AUTOSAN cu 51 locuri (19 locuri pe scaune, 32 locuri în picioare) cu o dimensiune de 7.3 metri, iar ca si an de fabricație sunt toate din 2006;

· 12 autobuze ISUZU CITIBUS cu 22 locuri (12 locuri pe scaune, 10 în picioare) cu o dimensiune de 5.8 metri, iar ca și an de fabricație 4 autobuze sunt din 2013, iar restul de 8 autobuze sunt din 2014;

· 5 autobuze ISUZU NOVOCITI cu 61 locuri (24 locuri pe scaune, 37 în picioare) cu o dimensiune de 8.1 metri, iar cai si an de fabricație sunt toate din 2014;

· 4 autobuze KARSAN ATAK cu 61 locuri (24 locuri pe scaune, 37 în picioare) cu o dimensiune de 8.1 metri, iar ca si an de fabricație toate sunt din 2017:

· 8 autobuze KARSAN JEST cu 22 locuri (12 locuri pe scaune, iar 10 în picioare) cu o dimensiune de 5.8 metri, iar ca si an de fabricație sunt toate din 2015;

· 2 autobuze ROBUS cu 46 locuri (18 locuri pe scaune, iar 38 în picioare), cu o dimensiune de 7.8 metri, iar ca si an de fabricație sunt ambele din 2007;

· Toate autobuzele au dotări pentru accesul persoanelor cu dizabilități, GPS, Computer de Bord si 1 validator.

În prezent, transportul public prezintă o eficiență scăzută, în special datorită lipsei sincronizării capacității de transport cu fluxurile de călători. Remedierea situației semnalate prin implementarea unei platforme colaborative de abordare integrată a transportului public, dotarea cu soluții de monitorizare și comunicare a materialului rulant existent, precum și achiziția de vehicule noi, cu capacități diferite și creșterea gradului de eficiență și de atractivitate al transportului public pe liniile principale constituie unul dintre obiectivele identificate prin Planul de mobilitate urbană durabilă al Municipiului Focșani pentru perioada 2021-2027.
În ceea ce privește cererea de transport public, ca urmare a analizei rezultatelor procesului de culegere a datelor pentru realizarea PMUD, a rezultat că transportul public acoperă doar un procent de 12,9% din totalul de călătorii. 

De asemenea, ca răspuns la chestionarul asupra problemelor legate de mobilitate, 79% din total au specificat că ar prefera să utilizeze transportul public și/sau biciclete, în cazul în care infrastructura și facilitățile oferite ar fi corespunzătoare. 

Prin urmare, deși se constată faptul că utilizatorii transportului public sunt relativ mulțumiți de aspectele semnalate, procentul mic de utilizare al acestui mod de transport indică necesitatea unor investiții care să conducă la creșterea atractivității, accesibilității, confortului și siguranței deplasărilor cu transportul public, în vederea comutării cât mai multor cetățeni care folosesc în acest moment preponderent autovehiculul personal.

Deplasările de tranzit și penetrație prin și către Municipiul Focșani, precum și cele generate de necesitățile proprii se desfășoară cu precădere pe cale rutieră, ceea ce conduce la un trafic pentru fluxurile de autovehicule intens în zona centurii ocolitoare a orașului Focșani, în intersecția Calea Moldovei- Strada Măgura și DJ 204D și la intrarea din Nord a orașului de pe Strada Cuza Vodă intersecție cu Strada Mărășești. 
În ceea ce privește gradul de motorizare la nivelul Municipiului Focșani, conform datelor și prognozelor prezentate în PMUD, la nivelul anului 2020 acesta avea o valoare de 355 vehicule/ 1000 locuitori, cu o creștere constantă în perioada următoare, fiind estimate o valoare de 417 vehicule/1000 locuitori pentru anul 2027, respectiv de 501 vehicule/1000 locuitori, pentru anul 2035. În aceste condiții, este de așteptat ca, în lipsa unor măsuri sustenabile, care să promoveze utilizarea deplasărilor alternative (transport public, bicicletă și pietonale), procentul de utilizare al vehiculelor private să crească, în detrimentul deplasărilor nepoluante.

Plecând de la premisa că mediul urban prezintă cele mai mari provocări la adresa sustenabilității transporturilor, în condițiile menținerii situației actuale, Municipiul Focșani și întreaga zonă periurbană va suferi cel mai mult de pe urma congestiei, a calității reduse a aerului și a expunerii la zgomot. Mai mult, transportul urban reprezintă o importantă sursă de emisii CO2 , iar proiectarea unui oraș durabil este una dintre cele mai mari provocări cu care se confruntă factorii de decizie politică. Din fericire, mediul urban oferă numeroase alternative în materie de mobilitate, astfel încât trecerea la strategii mai nepoluante în domeniul energiei este facilitată de diversificarea tipurilor de vehicule. 
Prin urmare, așa cum se precizează și în PMUD Focșani, pentru a asigura dezvoltarea pe o traiectorie mai sustenabilă și trasarea unor obiective pentru un sistem de transport eficient din punct de vedere al resurselor este necesară o schimbare radicală în ceea de privește modul de abordare a mobilității urbane și periurbane.
2. Necesitatea și oportunitatea investiției pentru care se aplică

Mobilitatea durabilă este expresia dezvoltării unui sistem de transport solid, ecologic și eficient, prietenos cu mediu, dar în același timp statornic și tradițional, asigurând un echilibru între valorificarea modurilor și infrastructurii de transport tradiționale cu necesitatea de modernizare și asigurare a consumului eficient de resurse și promovarea modurilor de transport nepoluante.

În vederea dezvoltării orașului și creșterii calității vieții locuitorilor municipiului Focșani este necesară asigurarea unui sistem de transport eficient și durabil, accesibil geografic și economic. Rețeaua de transport dezvoltată va susține mobilitatea persoanelor și mărfurilor, creând astfel cadrul pentru afirmarea municipiului Focșani până în 2030 ca oraș inteligent, îmbunătățirea calității vieții, un mediu urban atractiv, modern, ecologic și accesibil pentru locuitorii săi, pentru turiști și pentru locuitorii zonei periurbane, care învață sau muncesc în oraș.

Dezvoltarea serviciului de transport public la nivelul Municipiului Focșani răspunde principalelor probleme de mobilitate identificate în PMUD, prin satisfacerea nevoilor de deplasare a populației, dar și necesității de reducere a poluării fonice și a aerului, aspecte ce vor permite atât creșterea performanței serviciului de transport, îmbunătățirea calității vieții populației, cât și îmbunătățirea calității mediului înconjurător.

Ca urmare a analizei situației existente, în Planul de Mobilitate Urbană Durabilă al Municipiului Focșani, 2021-2027, au fost semnalate următoarele deficiențe ale sistemului de transport (în enumerarea de mai jos au fost evidențiate deficiențele care au legătură directă cu transportul public):

· Starea infrastructurii rutiere;
· Cota modală ridicată a deplasărilor cu vehiculul personal, în raport cu cea a deplasărilor cu transportul public;
· Eficiența redusă a transportului public urban;
· Gradul redus de atractivitate al transportului în comun, datorită stării infrastructurii de transport public, respectiv a vehiculelor de transport în comun și a stațiilor;
· Insuficiența informațiilor referitoare la transportul public;
· Lipsa unei corelări între cererea de transport și graficul de circulație al vehiculelor de transport public;
· Inexistența unei rețelei de piste de biciclete care sa conecteze principalele zone de interes ale municipiului Focșani;
· Insuficiența infrastructurii specifice pentru deplasările cu bicicleta;
· Inexistența semnalizării rutiere dinamice specifice pentru deplasările cu bicicleta;
· Problemele legate de siguranța pietonilor la traversarea unor artere de circulație cu trafic intens și viteze de deplasare mari;
· Suprafața redusă a zonelor pietonale;
· Inexistența stațiilor intermodale, care să permită transferul între modurile de transport, cu efect negativ asupra accesibilității;
· Crearea de congestii de circulație în orele de vârf;
· Utilizarea excesivă a mijloacelor de transport poluante și lipsa unei politici coerente de încurajare a utilizării de vehicule ecologice;
· Gradul ridicat de poluare din cauza flotei învechite a operatorilor de transport public locali și județeni;
· Poluarea produsă de activitatea de transport;
· Sistemul de management al traficului și supraveghere video nu acoperă toate zonele de interes; 

· Starea necorespunzătoare a trotuarelor/ zonelor pietonale;
· Ocuparea suprafeței pietonale de către autovehicule parcate neregulamentar;
· Lipsa unor măsuri care să crească siguranța pentru utilizatorii transportului public.

În etapa actuală, se află în diverse stadii de implementare mai multe proiecte menite să diminueze/elimine o parte dintre deficiențele semnalate mai sus, aceste proiecte având aprobate cererile de finanțare pentru implementare prin accesarea de fonduri nerambursabile.
Astfel, UAT Municipiul Focșani are in implementare o serie de proiecte integrate finanțate prin Programul Operațional Regional 2014-2020, cu efect asupra parametrilor de mobilitate urbană (reducerea traficului, impactul asupra reducerii emisiilor de echivalent CO2, etc.) care au drept scop încurajarea transpostului în comun, reducerea emisiilor de CO2 și translatarea către mijloace de transport alternative, implementarea unor sisteme inteligente de transport asociate (ticketing, informare călători, supraveghere video, managementul flotei), cât și realizarea de trasee dedicate transportului in comun. Aceste proiecte sunt prezentate în capitolul referitor la proiectele în curs de implementare.

Prin aceste proiecte se va asigura inclusiv prioritizarea și promovarea transportului public prin planificarea benzilor și traseelor dedicate autobuzelor, pe arterele cele mai frecventate și congestionate, precum și implementarea unui sistem inteligent de management al traficului.

Prin proiectul  „Resistematizarea infrastructurii de transport la nivelul municipiului Focșani, în vederea creșterii atractivității și accesibilității deplasărilor cu transportul public, cu bicicleta și pietonale″ (Cod SMIS 126533/Contract de finanțare 4860/28.10.2019), se va asigura inclusiv realizarea de benzi dedicate pentru vehiculele de transport public. Străzile care fac obiectul proiectelor sunt străzile care se încadrează în categoria străzilor cu minim 2 benzi pe sens, străzi pe care se desfășoară un trafic intens atât din punct de vedere al traficului general, cât și al transportului public. Cele mai importante rute de transport tranzitează principalele artere rutiere ale municipiului Focșani, reprezentate grafic mai jos:

Fig. 3. Harta Municipiului Focșani. Amplasamentul proiectului ″ Resistematizarea infrastructurii de transport la nivelul municipiului Focșani, în vederea creșterii atractivității și accesibilității deplasărilor cu transportul public, cu bicicleta și pietonale″
Prin proiect, se propune reabilitarea infrastructurii rutiere, delimitarea fizică a benzilor de transport public, reabilitarea trotuarelor, creerea de piste pentru bicicliști, amenajarea spațiilor verzi, dotarea cu mobilier urban (stații de autobuz inteligente, bolarzi antiparcare), dotarea cu stații de încărcare electrice, dotare și montare bolarzi retractabili, pregătirea infrastructurii de comunicații pentru sistemele inteligente de transport a căror implementare este avută în vedere prin alte proiecte (managementul traficului, informare călători, supraveghere video, bike-sharing, ticketing).
Zona de intervenție a proiectului este alcătuită din:

· Bulevardul Unirii, L=1333 m

· Bulevardul Independenței, L=1152 m

· Strada Bucegi, L=848 m

· Strada Cuza Vodă, L=1803 m

· Strada Mărășești tronson cuprins între intersecția cu strada Odobești și strada Cuza Vodă, L=1504 m

· Bulevardul Brăilei tronson cuprins între intersecția cu strada 1 Decembrie 1918 și blocurile ANL, L=656 m

· Strada Vâlcele tronson cuprins între intersecția cu strada Profesor Ghe. Longinescu și strada Anghel Saligny, L=283 m

· Strada Anghel Saligny, L=1127 m

· Strada 1 Decembrie 1918, L=793 m

· Bulevardul București, L=1910 m

· Strada Profesor Ghe. Longinescu, L=852 m

· Strada Bârsei, L=548 m

· Strada Bicaz, L=453 m

· Strada Odobești, L=629 m

· calea Munteniei, L=2804 m

· calea Moldovei, L=2675 m

· amenajare intersecție între Bulevardul București și calea Munteniei

· amenajare intersecție între calea Munteniei și strada Revoluției

· amenajare intersecție între calea Moldovei și strada acces Focsani Mall

Bulevardul Unirii este delimitat de intersecțiile cu Anghel Saligny și respectiv cu strada Republicii, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Bd. Unirii circulă liniile de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației prin realizarea unei benzi dedicate exclusiv mijloacelor de transport public (lățimea benzii fiind de 3,50 m), realizarea unei piste duble pentru bicicliști amplasată la nivelul carosabilului și două benzi pentru traficul general, regim de circulație sens unic.

Bulevardul Independenței este delimitat de intersecțiile cu strada Republicii și respectiv cu strada Mărășești, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Bd. Independenței circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației prin realizarea unei benzi dedicate exclusiv mijloacelor de transport public (lățimea benzii fiind de 3,50 m), realizarea unei piste duble pentru bicicliști amplasată la nivelul carosabilului și două benzi pentru traficul general, regim de circulație sens unic.
Strada Bucegi este delimitată de intersecțiile cu strada 1 Decembrie 1918 și respectiv cu strada Alexandru Vlahuță, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Str. Bucegi circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației prin realizarea unei benzi dedicate exclusiv mijloacelor de transport public (lățimea benzii fiind de 3,50 m), realizarea unei piste duble pentru bicicliști amplasată la nivelul carosabilului și două benzi pentru traficul general, regim de circulație sens unic.
Strada Cuza Vodă este delimitată de intersecțiile cu strada Alexandru Vlahuță și respectiv cu Calea Moldovei, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Str. Cuza Vodă circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației pe tronsonul cuprins între intersecțiile cu strada Alexandru Vlahuță și strada Mărășești prin realizarea unei benzi dedicate exclusiv mijloacelor de transport public (lățimea benzii fiind de 3,50 m), realizarea unei piste duble pentru bicicliști amplasată la nivelul carosabilului și două benzi pentru traficul general, regim de circulație sens unic, urmând ca pe tronsonul cuprins între strada Mărășești și zona benzinăriei Petrom circulația bicicliștilor să se facă pe actualul amplasament (zona trotuarelor de pe partea dreaptă a străzii).
Strada Mărășești este delimitată de intersecțiile cu strada Odobești și respectiv cu strada Cuza Vodă, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Str. Mărășești circulă linii de transport public. Pentru asigurarea continuității circulației cu bicicleta pe zona nordică a municipiului Focșani se propune reconfigurarea circulației pe tronsonul cuprins între intersecțiile cu strada Odobești și bulevardul Independenței prin realizarea unei piste duble pentru bicicliști amplasată la nivelul carosabilului, urmând ca pe tronsonul cuprins între bulevardul Independenței și strada Mărășești circulația bicicliștilor să se facă pe actualul amplasament, acestea nefăcând obiectul prezentei documentații.
Bulevardul Brăilei este delimitat de intersecțiile cu strada 1 Decembrie 1918 și respectiv blocurile ANL, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Bd. Brăilei circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației prin realizarea unei benzi dedicate exclusiv mijloacelor de transport public (lățimea benzii fiind de 3,50 m), realizarea unei piste duble pentru bicicliști amplasată la nivelul carosabilului și două benzi pentru traficul general (o bandă pe fiecare sens de circulație).
Strada Vâlcele este delimitată de intersecțiile cu strada Profesor Ghe. Longinescu și respectiv Anghel Saligny, circulația rutieră desfășurându-se pe 2 benzi de circulație, câte 1 bandă de circulație pe fiecare sens de circulație. În momentul actual, pe Str. Vâlcele circulă linii de transport public. Având în vedere spațiul restrâns al străzii Vâlcele (stradă cu 2 benzi de circulație), profilul transversal al străzii nu va suferi modificări din punct de vedere al elementelor sale geometrice.
Strada Anghel Saligny este delimitată de intersecțiile cu strada Vâlcele și respectiv 1 Decembrie 1918, circulația rutieră desfășurându-se pe 2 benzi de circulație, câte 1 bandă de circulație pe fiecare sens de circulație. În momentul actual, pe Str. Anghel Saligny circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației pe strada Anghel Saligny prin realizarea unei benzi dedicate exclusiv mijloacelor de transport public (lățimea benzii fiind de 3,50 m), și două benzi pentru traficul general (o bandă pe fiecare sens de circulație).
Strada 1 Decembrie 1918 este delimitată de intersecțiile cu strada Anghel Saligny și respectiv bulevardul Brăilei, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație pe tronsonul cuprins între intersecțiile cu străzile Trotuș și Bd. Brăilei și pe 2 benzi de circulație, câte 1 bandă de circulație pe fiecare sens de circulație pe tronsonul cuprins între intersecțiile cu străzile Anghel Saligny și Trotuș. În momentul actual, pe Str. 1 Decembrie 1918 circulă linii de transport public. Pentru eliminarea disfuncționalităților existente (ambuteiaje în orele de vârf, viteză redusă de circulație a vehiculelor de transport public) și în vederea creșterii accesibilității și atractivității deplasărilor cu transportul public, cu bicicleta și pietonale, se propune reconfigurarea circulației pe strada 1 Decembrie 1918 prin realizarea unei benzi dedicate exclusiv mijloacelor de transport public (lățimea benzii fiind de 3,50 m), și două benzi pentru traficul general (o bandă pe fiecare sens de circulație).
Bulevardul București este delimitat de intersecțiile cu Calea Munteniei și respectiv strada Anghel Saligny, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație. În momentul actual, pe Bd. București circulă linii de transport public. Pentru asigurarea continuității circulației cu bicicleta și pietonală pe zona sudică a municipiului Focșani se propune realizarea unei piste duble pentru bicicliști amplasată la nivelul trotuarului de pe partea stângă a bulevardului, lucrările la nivelul carosabilului nefăcând obiectul acestui proiect.
Strada Profesor Gheorghe Longinescu este delimitată de intersecțiile cu strada Vâlcele și respectiv strada Bârsei, circulația rutieră desfășurându-se pe 4 benzi de circulație, câte 2 benzi de circulație pe fiecare sens de circulație pe tronsonul cuprins între intersecțiile cu străzile Vâlcele și sublocotenent Tănăsescu Dumitru și respectiv pe 2 benzi de circulație pe tronsonul cuprins între intersecțiile cu sublocotenent Tănăsescu Dumitru și strada Bârsei. În momentul actual, pe Str. Profesor Gheorghe Longinescu circulă linii de transport public. Pentru asigurarea continuității circulației cu bicicleta pe zona vestică a municipiului Focșani se propune reconfigurarea profilului străzii și realizarea unor piste pentru bicicliști.
Strada Bârsei este delimitată de intersecțiile cu strada profesor Gheorghe Longinescu și respectiv strada Bicaz, circulația rutieră desfășurându-se pe 2 benzi de circulație, câte 1 bandă de circulație pe fiecare sens de circulație. În momentul actual, pe Str. Bârsei circulă linii de transport public.  Pentru asigurarea continuității circulației cu bicicleta pe zona vestică a municipiului Focșani se propune reconfigurarea profilului străzii și realizarea unor piste pentru bicicliști.
Strada Bicaz este delimitată de intersecțiile cu strada Bârsei și respectiv strada Odobești, circulația rutieră desfășurându-se pe 2 benzi de circulație, câte 1 bandă de circulație pe fiecare sens de circulație. În momentul actual, pe Str. Bicaz circulă linii de transport public.  Pentru asigurarea continuității circulației cu bicicleta pe zona vestică a municipiului Focșani se propune reconfigurarea profilului străzii și realizarea unor piste pentru bicicliști.
Strada Odobești este delimitată de intersecțiile cu strada Bicaz și respectiv strada Mărășești, circulația rutieră desfășurându-se pe 2 benzi de circulație, câte 1 bandă de circulație pe fiecare sens de circulație. În momentul actual, pe Str. Odobești circulă linii de transport public.  Pentru asigurarea continuității circulației cu bicicleta pe zona vestică a municipiului Focșani se propune reconfigurarea profilului străzii și realizarea unor piste pentru bicicliști.
Calea Munteniei este delimitată de intersecțiile cu Bd. București și respectiv Bd. Brăilei, circulația rutieră desfășurându-se în momentul actual ca pe un drum național cu 2 benzi de circulație și cu acostamente consolidate. În momentul actual, pe Calea Munteniei circulă linii de transport public.  Pentru creșterea siguranței deplasărilor pietonale pe zona estică a municipiului Focșani se propune realizarea de trotuare pietonale in lungul străzii Calea Munteniei.
Calea Moldovei este delimitată de intersecțiile cu Bd. Brăilei și respectiv strada Cuza Vodă, circulația rutieră desfășurându-se în momentul actual ca pe un drum național cu 2 benzi de circulație și cu acostamente consolidate. În momentul actual, pe Calea Moldovei circulă linii de transport public.  Pentru creșterea siguranței deplasărilor pietonale pe zona estică a municipiului Focșani se propune realizarea de trotuare pietonale in lungul străzii Calea Munteniei.
Un alt proiect aflat în curs de implementare, cu efect direct asupra creșterii eficienței și atractivității transportului public este proiectul: „Implementarea unui sistem de management al traficului și monitorizare în Municipiul Focșani ", prin care se urmărește, în primul rând, creșterea eficienței transportului public de călători, a frecvenței și a timpilor săi de parcurs, a accesibilității, a utilizării acestuia în detrimentul transportului privat cu autoturisme, precum și a transferului către modurile nemotorizate, alternative de transport. De asemenea, se dorește ca utilizarea autoturismelor personale să devină o opțiune mai puțin atractivă din punct de vedere economic și al timpilor de parcurs, față de utilizarea transportului public/a modurilor nemotorizate, creându-se în acest mod condițiile pentru reducerea numarului autoturismelor în trafic și reducerea emisiilor GES.

Prin proiect se vor implementa următoarele subsisteme:

· Sistemul de trafic management adaptiv – componenta locală

· Sistemul de monitorizare video – componenta locală

· Sistemul de identificare automată a numerelor de înmatriculare – componenta locală

· Sistemul de informare – componenta locală

· Sistemul de prioritizare a vehiculelor de transport public – componenta locală și componenta mobilă

· Centrul de control – componenta centrală

· Rețeaua de comunicații – componentă distribuită.
Zonele de implementare a proiectului sunt amplasate pe principalele artere de circulație ale municipiului, locațiile propuse pentru semaforizare reprezentând puncte ce asigură totodată legătura cu alte artere rutiere majore ale orașului, preluând sau generând trafic spre rute de legătură cu toate zonele orașului. Totodată, zona este traversată de traseele unor linii de transport public.

Fig.4. Locațiile de implementare ale proiectului

După cum se observă din reprezentările grafice ale proiectelor menționate, acestea sunt proiecte complementare, ce contribuie la creșterea eficienței, accesibilității și siguranței deplasărilor cu transportul public prin suprapunerea unor tronsoane pe care se realizează benzi dedicate pentru transportul public și se asigură funcția de prioritizare a vehiculelor de transport public, prin sistemul de management adaptiv al traficului. 
În aceste condiții, prezentul proiect ”Achiziția de autobuze ecologice, stații de încărcare și sisteme asociate” propune măsuri complementare celor din proiectele menționate mai sus, necesitatea și oportunitatea sa rezultând din dezideratul de a continua implementarea de acțiuni dedicate promovării mobilității urbane durabile și reducerii emisiilor GES la nivelul municipiului. Modernizarea parcului de vehicule de transport public, prin achiziția de vehicule electrice și sisteme asociate, precum și asigurarea infrastructurii de alimentare electrică vor conduce la amplificarea efectelor pozitive ale proiectelor complementare, având o contribuție importantă la creșterea gradului de atractivitate și siguranță al deplasărilor cu transportul public, cu efect direct asupra creșterii cotei modale a acestui tip de deplasări și la reducerea deplasărilor cu vehiculul personal. 
Astfel, proiectul analizat propune implementarea unor măsuri care să conducă la diminuarea disfuncționalităților menționate, respectiv la:

· Creșterea eficienței operării transportului public;

· Creșterea vitezei de circulație a mijloacelor de transport public;

· Creșterea confortului, atractivității și accesibilității deplasărilor cu
transportul public;

· Reducerea valorilor ridicate ale traficului general și traficului de tranzit;

· Reducerea cotei modale ridicate a transportului auto;

· Reducerea emisiilor de carbon la nivelul Municipiului Focșani prin
 reducerea cotei modale a deplasărilor motorizate și încurajarea utilizării modurilor de
 transport alternative: transport public.
În aceste condiții, proiectul „Achiziția de autobuze ecologice, stații de încărcare și sisteme asociate” propune măsuri complementare intervențiilor deja realizate în Municipiul Sibiu, asigurând continuarea modernizării și eficientizării sistemului de transport public la nivelul municipiului, precum și extinderea acestuia pentru deservirea necesităților zonei metropolitane.

În acest sens, proiectul se propune a se realiza prin parteneriat între:
· Partener 1 – Municipiul Focsani – Lider de parteneriat

· Partener 2 - Comuna Gologanu

· Partener 3 - Comuna Golești
· Partener 4 - Comuna Vânători
· Partener 5 - Comuna Răstoaca
· Partener 6 - Comuna Slobozia Ciorăști
· Partener 7 - Comuna Câmpineanca
· Partener 8 - Comuna Vârteșcoiu
În urma implementării proiectului de investiție, se vor obține următorii indicatori de rezultat, conform specificului și obiectivelor proiectului de investiție:

· Creșterea numărului de pasageri transport public la nivelul primului an de după finalizarea implementării proiectului (estimat 2027);
· Creșterea numărului de mijloace de transport achiziționate până la finalizarea implementării proiectului (estimat 2026);
· Creșterea numărului de stații de încărcare pentru mijloace de transport achiziționate la până finalizarea implementării proiectului (estimat 2026).
Totodată, proiectul va conduce la realizarea următorilor indicatori suplimentari identificați:

· Reducerea traficului de autoturisme personal la nivelul primului an după finalizarea implementării proiectului (estimat 2027);
· Reducerea cantității de emisii GES la nivelul primului an după finalizarea implementării proiectului (estimat 2027).
Prin urmare, din prezentarea necesității și oportunității proiectului, precum și a beneficiilor estimate ca urmare a implementării acestuia, rezultă în mod evident corelarea și contribuția la îndeplinirea viziunii de dezvoltare a mobilității urbane, trasată prin Planul de Mobilitate Urbană Durabilă al Municipiului Focșani 2021-2027: ”Municipiul Focșani – Un oraș modern și prietenos cu mediul, cu o mobilitate urbană durabilă concentrată pe promovarea accesibilității, atractivității și siguranței unui sistem de transport axat primordial pe intermodalitate și utilizarea mijloacelor de deplasare alternative: transport public, bicicletă, mers pe jos.”
3. Corelarea cu proiecte deja implementate la nivel local


Proiectul ”Achiziția de autobuze ecologice, stații de încărcare și sisteme asociate” este complementar din punct de vedere tehnic și funcțional și tehnic cu proiectele de investiții publice finalizate asupra infrastructurii de mobilitate ce abordează deficiențele actuale din sistemul de transport și îmbunătățește disponibilitatea, calitatea și relevanța infrastructurii urbane și a dotărilor puse la dispoziția populației de la nivelul Municipiului Focșani. 


Printre proiectele de investiții publice cu efect inclusiv asupra mobilității urbane durabile se evidențiază proiectul ”Planificarea și managementul mobilității urbane durabile prin elaborarea PMUD”, Cod SMIS 136071/ Contract de Finanţare nr. 469/28.04.2020, finanțat în cadrul POCA/661/2/1(CP13/2019 pentru regiunile mai puțin dezvoltate) - Fundamentarea deciziilor, planificare strategica si masuri de simplificare pentru cetățeni la nivelul administrației publice local din regiunile mai puțin dezvoltate.
Buget eligibil: 678,776.00 lei

Obiectivul general al proiectului este reprezentat de dezvoltarea unui plan strategic coerent, conceput să asigure o viziune sustenabilă de dezvoltare a mobilității urbane durabile în Municipiul Focșani, prin elaborarea Planului de Mobilitate Urbană Durabilă, astfel încât acestea să răspundă nevoilor și exigențelor de finanțare pentru perioada de programare a fondurilor europene 2021-2027.

Prin intermediul proiectului a fost elaborat Planul de Mobilitate Urbană Durabilă pentru perioada 2021-2027, ca element definitoriu pentru fundamentarea deciziilor și planificare strategică în domeniul mobilității urbane, pentru perioada menționată.

Obiectivul general al proiectului este în concordanță cu obiectivul specific 2.1 al POCA, respectiv: "Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP".
Implementarea proiectului contribuie la atingerea obiectivului general II al SCAP: „Implementarea unui management performant în administrația publică”, respectiv a Obiectivului specific II.1 – Creșterea coerenței, eficienței, predictibilității și transparenței procesului decizional în administrația publică.

De asemenea, proiectul contribuie la asigurarea de instrumente care să contribuie la abordarea coerentă și coordonată a aspectelor referitoare la procesul decizional, resursele umane, tehnologia informației, procesele interne, asigurarea calității și cercetarea și inovarea, ca premise ale dezvoltării viitoare, având un rol important în atingerea obiectivului specific II.1.4 – Creșterea calității procesului decizional la nivelul administrației publice locale, pentru a răspunde în mod fundamentat și coerent nevoilor comunității locale. 

Astfel, implementarea proiectului a condus la elaborarea principalului instrument de fundamentare a obiectivelor și deciziilor la nivelul administrației publice locale în ceea ce privește mobilitatea urbană durabilă, respectiv a Planului de Mobilitate Urbană Durabilă, element definitoriu pentru stabilirea planului de acțiune pe termen mediu și lung și pentru asigurarea corelării componentei bugetare cu componenta strategică în cadrul procesului decizional la nivel local și dezvoltarea sistemului de planificare bugetară multianual corelat cu perioada de programare a Uniunii Europene 2021-2027. 

Un alt efect al implementării proiectului este acela de îmbunătățire a proceselor interne la nivelul Municipiului Focșani, permițând factorilor de decizie să prioritizeze investițiile, să le încadreze în timp funcție de condiționalitățile locale, regionale, naționale și europene, să-și evalueze corect resursele, să evalueze riscurile și să integreze informații de la o gamă largă de surse interne, organisme guvernamentale, precum și de la diverși alți actori din sectoarele publice si private.

Totodată, proiectul contribuie la atingerea obiectivului specific II.1.5 – Consolidarea transparenței decizionale, prin parcurgerea etapelor de consultare publică, atât în etapa de analiză a situației actuale, cât și în cea de formulare a planului de acțiune al PMUD și de prezentare a variantelor intermediare și finală pe site-ul unității administrativ teritoriale. În elaborarea PMUD s-a pus accent pe implicarea cetățenilor și a tuturor părților interesate, pe coordonarea politicilor între sectoare (transport, utilizarea teritoriului, mediul înconjurător, dezvoltare economică, politici sociale, sănătate, siguranță etc.), între diferitele niveluri de autoritate publică și între autoritățile învecinate.

Un alt obiectiv atins prin proiect este acela al dezvoltării de competențe pentru administrația publică, prin formare profesională, persoanele implicate in furnizarea serviciilor vizate urmând a fi instruite în vederea cunoașterii condiționalităților specifice pentru perioada de finanțare 2021-2027, a arhitecturii programelor operaționale și a oportunităților de finanțare, a pocedurilor de prioritizare a proiectelor, de monitorizare a implementării PMUD și de evaluare a rezultatelor acestuia.
4. Corelarea cu proiecte în curs de implementare de la nivel local

În capitolele anterioare a fost prezentată succint corelarea cu câteva din proiectele privind mobilitatea urbană durabilă aflate în implementare, fiind justificată necesitatea și oportunitatea implementării prezentului proiect, în vederea atingerii viziunii prezentate în Planul de Mobilitate Urbană Durabilă 2021-2027.
 În continuare sunt prezentate detalii asupra proiectelor de investiții publice în curs de implementare și care se vor finaliza în perioada 2022/2023, proiecte ce sunt complementare cu actualul proiect.
Astfel, UAT Municipiul Focșani are în implementare o serie de proiecte integrate finanțate prin Programul Operațional Regional 2014-2020, cu efect asupra parametrilor de mobilitate urbană (reducerea traficului, impactul asupra reducerii emisiilor de echivalent CO2, etc.) care au drept scop încurajarea transportului în comun, reducerea emisiilor de CO2 si translatarea către mijloace de transport alternative, implementarea unor sisteme inteligente de transport asociate (ticketing, informare călători, supraveghere video, managementul flotei), cât și realizarea de trasee dedicate transportului in comun.

· ”Achiziţie mijloace de transport public - autobuze electrice 10 m șes, Alexandria, Brăila, Constanța, Dr. Tr. Severin, Focșani, Slobozia” - Cod SMIS 128112 / Contract de Finanţare nr. 4817/04.11.2019 - proiect finanțat în cadrul Apelului POR/416/4/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă.
Buget eligibil: 46,751,884.00 lei
Ministerul Dezvoltării Regionale și Administrației Publice, în parteneriat cu orașele din România, și cu sprijinul JASPERS, implementează un proiect comun pentru achiziția de material rulant modern cu zero emisii pentru îmbunătățirea transportului public urban și facilitarea tranziției de paradigmă în direcția mobilității urbane durabile. Proiectul este cofinanțat din fonduri europene nerambursabile, prin Programul Operațional Regional 2014 – 2020. Proiectul vizează exclusiv reînnoirea materialului rulant pe rute actualmente în operare.
Obiectivul general al proiectului îl reprezintă promovarea mobilității urbane durabile prin crearea unui sistem de transport public eficient, ecologic și modern în municipiile reședință de județ (PP 1 – UAT mun. Slobozia, PP 2 - UAT mun. Focşani, PP 3 – UAT Mun. Drobeta Turnu Severin, PP 4 – UAT Mun. Alexandria, PP 5 – UAT Mun. Constanţa, PP 6 – UAT Mun. Brăila), care să conducă la reducerea cantităților de CO2 și emisii poluante deversate în atmosferă, reducerea numărului de autoturisme în trafic, creșterea numărului de persoane care utilizează transportul în comun cu impact asupra fluidizării traficului rutier.  Acest obiectiv implică reducerea emisiilor de carbon și creșterea atractivității transportului public in comun, prin asigurarea de condiții superioare (vehicule moderne, cu podea joasă, 100% electrice cu zero emisii, mai rapide, mai puțin zgomotoase, cu facilități STI – sisteme tehnice inteligente), respectiv prin oferirea alternativelor de transport, descurajarea deplasărilor cu autoturismul personal și creșterea numărului de persoane care vor utiliza transportul public.

Proiectul contribuie la reducerea emisiilor de gaze cu efect de seră în două moduri:

· prin înlocuirea vechilor autobuze cu propulsie diesel cu autobuze 100% electrice cu zero emisii se elimină practic emisiile de GES de pe rutele respective;

· prin asigurarea de condiții superioare (vehicule moderne, cu podea joasă, mai rapide, mai puțin zgomotoase, cu facilități STI) prin noile vehicule, precum și prin îmbunătățirile complementare aduse de orașe prin alte proiecte finanțate prin POR 2014 – 2020, mai mulți locuitori din orașele respective vor utiliza transportul public, iar o parte dintre aceștia vor fi renunțat la transportul privat.

Obiectivul specific al proiectului îl reprezintă înlocuirea mijloacelor de transport în comun de pe 15 rute de transport public operaționale din Municipiul Alexandria, Municipiul Brăila, Municipiul Constanţa, Municipiul Drobeta Turnu Severin, Municipiul Focşani şi Municipiul Slobozia, actualmente deservite cu autobuze diesel (în multe cazuri depășite fizic sau moral), cu 72 autobuze electrice cu lungimea de aproximativ 10 m (lungime minimă 9,5 m - lungime maximă 10,85 m). 

Pentru Municipiul Focșani vor fi achiziţionate un număr de 20 autobuze electrice cu lungimea de aproximativ 10 m, însoţite de 5 staţii de încărcare rapidă şi 20 staţii de încărcare lentă. Este propusă operarea cu AbE a 3 rute care acoperă cea mai mare parte din oraș: rutele 1 și 3, cu capăt comun la gară, vor beneficia de două SR; ruta 4, având unul dintre capete adiacent autobazei (unde vor fi instalate două SR), este propusă a fi încărcată dintr-una dintre aceste SR, plus o a treia (dedicată rutei) care ar putea fi instalată sau în autobază sau la stradă;
Autobuzele electrice vor circula pe rutele:  ruta 1: Gară-Centru-Sud-Golești (6 autobuze electrice), ruta 3: Gară-Centru-Obor-Spital-Kaufland-Sud (4 autobuze electrice), ruta Autogară-Obor-Spital-Biserica Sf. Anton –Centru-Sud (10 autobuze electrice) etc. 

Autobuzele electrice vor fi de tip solo (nearticulate), cu planșeu jos (podea integral coborâtă), facilități pentru accesul nelimitat al persoanelor cu mobilitate redusă, fără etaj, caroserie CE, echipate tehnic pentru operarea în relief predominant deluros.
· ”Modernizarea transportului public în Municipiul Focșani” - Cod SMIS 126571 / Contract de Finanţare nr. 4979/29.11.2019 - proiect finanțat în cadrul Axei Prioritare 4 – Sprijinirea Dezvoltării Durabile, POR/182/4/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă.
Buget eligibil: 33,679,085.69 lei

Proiectul propune o abordare integrată a intervențiilor în infrastructura de transport public asigurată prin complementaritatea activităților pe care le include cu activitățile altor proiecte prioritare, având ca obiectiv principal creșterea mobilității cetățenilor Mun. Focșani, prin promovarea principiilor mobilității durabile, respectiv creșterea accesibilității, atractivității și siguranței deplasărilor cu transportul public. Activitățile incluse în proiect:

· Achiziționarea de autobuze: achiziția a 16 autobuze electrice; autobuzele vor întruni cerințele legate de accesibilitatea pentru persoanele cu mobilitate redusă; autobuzele din flota de transport public vor fi dotate astfel încât să asigure interconectarea cu următoarele sisteme: 

· Sistem ticketing, prin validatoarele instalate; 

· Sistem management al parcului de vehicule, prin computere de bord (pe cele 4 vehicule achiziționate) și prin celelalte echipamente de comunicații; 

· Sistem informare călători, prin echipamentele de informare instalate la bord;

· Sistem supraveghere video, prin echipamentele de supraveghere video instalate la bord; 

· Sistem management al traficului (proiect complementar), prin dispozitivele AVL mobile și sistemul de comunicații cu automatele de trafic.

· Dotarea stațiilor de transport public: (care se vor instala in cadrul unui proiect complementar) , astfel încât să se asigure interconectarea cu următoarele sisteme: 

· Sistem ticketing, prin automatele de vânzare a titlurilor de călătorie (pentru 30 de stații); 

· Sistem informare a călătorilor, prin panourile cu mesaje variabile (pentru 59 de stații); 

· Sistem monitorizare video, prin camerele video de supraveghere (pentru 59 de stații); 

· Sistem asigurare acces la Internet pentru călători (pentru 59 de stații).  

· Crearea sistemelor de bilete integrate pentru călători (e-ticketing): implementarea unui sistem modern de e-ticketing, cu toate componentele sale: la nivelul vehiculelor de TP (validatoare duale, calculator de bord, antenă comună pentru GPS și comunicații radio, soluții de conectare a echipamentelor), la nivel local (automate de vânzare titluri de călătorie, în stațiile de TP modernizate), la nivel central (dispecerat: aplicații software, echipamente specifice, servere, echipamente IT, soluții de comunicații; centru de formatare cartele RF-ID; casierie; centru de vânzare și personalizare titluri de transport) și echipamente mobile (aparat portabil de control, imprimantă portabilă);

· Instalarea și dotarea unui dispecerat de mobilitate urbană, care va include toate funcționalitățile specificate pentru dispeceratul de TP: sistem ticketing, sistem de management al transportului public, sistem informare călători, sistem supraveghere video. Arhitectura fizică a sistemului la acest nivel include echipamente de comunicație (router, firewall), de procesare a datelor (servere de aplicație, de baze de date, de testare, de backup) și pentru managementul datelor din cadrul sistemului de e-ticketing, de informare a călătorilor și supraveghere video. 
· ″Resistematizarea infrastructurii de transport la nivelul municipiului Focșani, în vederea creșterii atractivității și accesibilității deplasărilor cu transportul public, cu bicicleta și pietonale″ - Cod SMIS 126533 / Contract de finanțare 4860/28.10.2019 - proiect finanțat în cadrul Axei Prioritare 4 – Sprijinirea Dezvoltarii Durabile, POR/182/4/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă. 

Buget eligibil: 73,425,432.66 lei

Proiectul este parte integrantă a Planului de Mobilitate Urbană Durabilă al Municipiului Focșani și se încadrează în secțiunea proiectelor destinate intervențiilor majore asupra rețelei stradale. Proiectul propune o abordare integrată a intervențiilor în infrastructura de transport public, velo și pietonală, asigurată prin complementaritatea cu alte proiecte prioritare incluse în PMUD al Municipiului Focșani, având ca obiectiv principal creșterea mobilității cetățenilor, prin promovarea principiilor mobilității durabile, respectiv creșterea accesibilității, atractivității și siguranței a deplasărilor cu transportul public și mijloacele alternative de mobilitate: bicicleta și mersul pe jos. 
Principalele lucrări de intervenții aferente investiției de bază sunt următoarele: 

· reabilitarea unor străzi pe care circulă transportul public, incluzând, acolo unde este cazul, reconfigurarea unor intersecții și artere rutiere și resistematizarea circulației, în vederea asigurării delimitării fizice a benzilor de transport public, creării de piste pentru bicicliști și reabilitării/reamenajării trotuarelor: suprafață carosabil: 88.490,20 mp; lungime benzi dedicate exclusiv transportului public: 7.199 m; lungime piste biciclete: 11.025 m; suprafață trotuare: 127.725 mp;
· dotarea cu stații de autobuz inteligente, în vederea integrării cu investițiile realizate prin proiectul de modernizare a transportului public în Municipiul Focșani: 59 stații autobuz inteligente;
· instalarea de bolarzi antiparcare;
· dotarea cu stații de încărcare electrice: 4 stații de încărcare vehicule electrice;
· dotarea și montarea de bolarzi retractabili: 2 seturi bolarzi retractabili;

· pregătirea infrastructurii de comunicații pentru sistemele inteligente de transport a căror implementare este avută în vedere prin alte proiecte (managementul traficului, informare călători, supraveghere video, bike-sharing, ticketing);

· amenajarea spațiilor verzi.
· ″Implementarea unui sistem de management al traficului și monitorizare în Municipiul Focșani” - Cod SMIS 128809/Contract de Finantare 5330/24.04.2020 - proiect finanțat în cadrul Axei Prioritare 4 – Sprijinirea Dezvoltării Durabile, POR/182/4/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă. 

Buget eligibil: 20,286,466.63 lei.
Proiectul este parte integrantă a Planului de Mobilitate Urbană Durabilă al Municipiului Focșani și se încadrează în secțiunea proiectelor destinate managementului traficului. Proiectul propune o abordare integrată a intervențiilor în infrastructura de transport, asigurată prin complementaritatea activităților pe care le include cu activitățile altor proiecte prioritare, având ca obiectiv principal creșterea mobilității cetățenilor Municipiului Focșani, prin promovarea principiilor mobilității durabile, respectiv creșterea accesibilității, atractivității și siguranței deplasărilor cu transportul public, bicicleta și mersul pe jos. 
Principalele lucrări de intervenții aferente investiției de bază sunt următoarele: 
· Implementarea componentei de trafic management, cu toate componentele sale: locale (în intersecții și treceri de pietoni semaforizate), centrale (echipamente și software în Centrul de control) și distribuite (rețea de comunicații); sistemul asigură adaptarea timpilor de semaforizare în funcție de informațiile asupra fluxurilor de trafic primite în timp real de la echipamentele din teren. Sistemul va include 30 locații semaforizate (intersecții și treceri de pietoni), amplasate pe principalele artere rutiere ale municipiului;
· Implementarea componentei de prioritizare a vehiculelor de transport public, cu următoarele componente: locale (în intersecții și treceri de pietoni semaforizate) și centrale (echipamente și software în Centrul de control). Sistemul realizează o adaptare a timpilor de semaforizare în funcție de informațiile primite în timp real asupra poziției vehiculelor de transport public, astfel încât să asigure traversarea cât mai rapidă a intersecțiilor semaforizate de către aceste vehicule. Echipamentele din teren vor fi instalate în cele 30 de locații semaforizate incluse în sistem;
· Implementarea componentei de monitorizare, cu toate componentele sale: locale (în intersecții și treceri de pietoni semaforizate), centrale (echipamente și software în Centrul de control) si distribuite (rețea de comunicații): sistemul asigură monitorizarea video a locațiilor semaforizate, în vederea creșterii siguranței rutiere pentru toți participanții la trafic: conducători auto, călători cu transportul public, bicicliști, pietoni. Echipamentele din teren vor fi instalate în cele 30 de locații semaforizate incluse în sistem;
· Implementarea componentei de informare, cu toate componentele sale: locale (în 6 locații, pe principalele artere de intrare în municipiu) și centrale (echipamente și software în Centrul de control): sistemul are rolul de a propune rute alternative vehiculelor aflate în tranzit și de a oferi informații despre trafic, contribuind la decongestionarea traficului în interiorul municipiului;
· Implementarea componentei de identificare automată a numărului de înmatriculare, cu toate componentele sale: locale (în 6 locații, pe principalele artere de intrare/ieșire din municipiu) și centrale (echipamente și software în Centrul de control); sistemul are rolul de creștere a siguranței traficului rutier și de suport pentru luarea de decizii asupra organizării circulației, prin înregistrarea vehiculelor care intră/ies din municipiu.
· ”Dezvoltarea reţelei de piste dedicate circulaţiei bicicletelor, implementarea unui sistem de bike-sharing” - Cod SMIS 126572 / Contract de Finantare 5036/20.12.2019 - proiect finanțat în cadrul Axei Prioritare 4 – Sprijinirea Dezvoltarii Durabile, POR/182/4/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă/1/Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă. 
       Buget eligibil: 12,095,622.58 lei.
Investiția care va fi realizată prin proiect presupune implementarea unui sistem inteligent de mobilitate urbană alternativă, independent energetic utilizând biciclete inteligente, sisteme de andocare și terminale inteligente. Activitățile care se vor desfășura în cadrul proiectului vor include: 
· realizarea de piste de biciclete pe 7 străzi din Municipiul Focșani, cu o lungime totală de 3,666 km;

· operaționalizarea flotei de biciclete inteligente cu computer de bord și modul inteligent de acces, prevăzute cu sisteme de siguranță și monitorizare permanentă GPS, acționate mecanic sau electric (285 biciclete); 
· amplasarea de stații inteligente de andocare a flotei de biciclete în diferite puncte de interes ale orașului;
· amplasarea de terminale de închiriere a bicicletelor, care să asigure o închiriere facilă, cu ajutorul tuturor modalităților electronice (aplicații mobile, portal, sms etc), precum și pe baza de smartcarduri;
· asigurarea de stații de depanare pentru reparații de urgență;
· implementarea unui sistem de managament integrat, mentenenață, sistem de logistică, service și distribuție unitară a bicicletelor în stații, inclusiv a unui sistem de comunicații pentru operaționalizarea echipamentelor din teren
· ”Sprijin la nivelul Regiunii Sud - Est pentru pregătirea de proiecte finanțate din perioada de programare 2021-2027 pe domeniile: mobilitate urbană, regenerare urbană” - Cod SMIS 143538 / Contract de Finantare 1.1.146/27.10.2021 - proiect finanțat în cadrul Componenta 1 - Apel : POAT/868/1/1/1/Asistenţă orizontală pentru beneficiarii FESI şi specifică pentru beneficiarii POAT, POIM şi POC, inclusiv instruire pentru aceştia şi pentru potenţialii beneficiari FESI. 
Obiectivul general al proiectului constă în pregatirea de proiecte mature pentru perioada de programare 2021-2027 la  nivelul regiunii Sud-Est, care să contribuie la realizarea Obiectivului specific 1.1. - întărirea capacității beneficiarilor de proiecte finanțate din FESI de a pregăti și de a implementa proiecte mature, Acțiunea 1.1.1 – Asistență orizontală pentru beneficiarii FESI și specifică pentru beneficiarii POAR, POIM si POC, inclusiv instruire pentru aceștia și pentru potențialii beneficiari FESI din cadrul Programului Operațional Asistență Tehnică (POAT) 2014-2020.
Obiectivul general al proiectului partener Municipiul Focșani "Optimizarea coridorului Nord -Sud prin realizarea rețelei de terminate intermodale, creșterea accesibilității rețelei de transport": Reducerea emisiilor de carbon prin implementarea unor investiții de-a lungul coridorului de mobilitate nord-sud care sa asigure îmbunătățirea mobilității, siguranței și conectivității pentru toți utilizatorii - indiferent dacă utilizează un automobil, o bicicletă, mijloacele publice de transport sau merg pe jos. 
Obiectivul specific al proiectului este reprezentat de asigurarea capacității la nivel regional de a pregăti documentații tehnico-economice la nivelul regiunii Sud-Est pentru proiectele aferente perioadei de programare 2021-2027 pe domeniile mobilitate urbană, regenerare urbană.
Obiectivele specifice ale proiectului partener Municipiul Focșani "Optimizarea coridorului Nord -Sud prin realizarea rețelei de terminate intermodale, creșterea accesibilității rețelei de transport": 

· reducerea emisiilor de CO2 prin promovarea transportului public electric și a mijloacelor alternative de mobilitate ca urmare a reducerii utilizării autoturismelor și optimizarii traseelor de transport public electric. 
· decongestionarea coridorului de mobilitate nord-sud prin rute alternative și reducerea timpului de deplasare pentru orice destinație de pe coridor prin optimizarea sistemului de transport în vederea satisfacerii nevoilor utilizatorilor într-un mod sigur, eficient și eficace din punct de vedere economic;
· creșterea până în ultimul an de durabilitate a numărului de utilizatori a transportului ca urmare a realizării unor măsuri destinate încurajării utilizării transportului alternativ la nivelul Mun. Focșani (stații de transport public inteligente, extinderea sistemului de eticketing integrat cu soluții de mobilitate alternativă, a sistemului de management al traficului etc.);
· creșterea până în ultimul an de durabilitate a numărului de persoane care utilizează traseele pietonale și traseele de piste de biciclete ca urmare a realizării unor măsuri destinate încurajării utilizării transportului alternativ la nivelul Mun. Focșani (construire/ modernizare/ extindere de trotuare și piste de biciclete, extindere sistem bike-sharing).
Intervențiile din cadrul proiectului au în vedere dezvoltarea terminalelor intermodale noi de transport public de călători și tehnologii "park-and-ride" inclusiv infrastructura tehnică aferentă, inclusiv construirea/ modernizarea/reabilitarea stațiilor de transport public pentru un oraș curat, inclusiv modernizarea stațiilor de transport public local.
În ceea ce privește zona Terminalului Nord, sunt vizate următoarele investiții:
· realizarea unei construcții noi reprezentând Terminalul intermodal Nord pentru transferul de la transportul public clasic la transportul public electric și realizarea unei parcari "park-and-ride" pentru transferul de la transportul cu autovehicule personale la transportul public electric;
·  dezvoltarea sistemului de “Bike Sharing” în vederea promovării utilizării mijloacelor alternative de mobilitate;
· construirea unui/unei depou/autobaze, inclusiv a spațiului de garare/parcare a mijloacelor de transport, instalarea de stații de alimentare pentru autobuze electrice, construirea atelierelor interne de reparații ale mijloacelor de transport și a instalațiilor automatizate de spălat vehicule de transport public, inclusiv construirea clădirilor cu funcție administrativă;
· extinderea traseelor pietonale prin realizarea de trotuare noi și spații verzi;

· dezvoltarea rețelei de piste de biciclete prin creerea de noi benzi dedicate bicicliștilor;

· construirea/modernizarea/reabilitarea/extinderea traseelor de transport public electric;
· crearea/modernizarea/extinderea sistemelor de închiriere de biciclete („bike-rental”/„bike-sharing”) (pentru echipamente și mijloace de transport - biciclete); 

· extinderea sistemului de eticketing integrat cu soluții de mobilitate alternativă;
· crearea/modernizarea/extinderea sistemelor de management al traficului, inclusiv a sistemului de monitorizare video, precum și a altor sisteme de transport inteligente (STI).
În concluzie, intervențiile prevăzute în proiectele complementare menționate includ: 

· reabilitarea unor străzi pe care circulă transportul public, incluzând, acolo unde este cazul, reconfigurarea unor intersecții și artere rutiere și resistematizarea circulației, în vederea asigurării delimitării fizice a benzilor de transport public, creării de piste pentru bicicliști și reabilitării/reamenajării trotuarelor; 

· achiziția de autobuze electrice;
· instalarea de stații de autobuz inteligente;
· sistem de ticketing - sistem de management al parcului de vehicule;
· sistem de informare a călătorilor;
· sistem de supraveghere video în stații și vehicule de transport public;
· instalarea de bolarzi antiparcare; 

· dotarea cu stații de încărcare electrice; 

· sistem de management al traficului și monitorizare

· pregătirea infrastructurii de comunicații pentru sistemele inteligente de transport; 

· amenajarea de zone pietonale

· amenajarea spațiilor verzi.
Astfel, prin integrarea măsurilor incluse în proiectele complementare menționate se va asigura un impact maxim în ceea ce privește atingerea obiectivelor mobilității urbane durabile, respectiv modificarea comportamentului de deplasare al cetățenilor și comutarea de la deplasările cu vehiculul privat la modurile de deplasare alternative: transport public, bicicletă și mers pe jos. 
5. Corelarea cu celelalte proiecte pentru care se aplică la finanțare

Proiectul este complementar din punct de vedere tehnic și funcțional cu proiectele de investiții publice propuse de autoritățile publice asupra infrastructurii de mobilitate pentru exercițiul financiar 2021-2027 ce abordează deficiențele actuale din sistemul de transport și îmbunătățește disponibilitatea, calitatea și relevanța infrastructurii urbane și a dotărilor puse la dispoziția populației de la nivelul municipiului Focșani.
Astfel, în Planul de Mobilitatea Urbană Durabilă al Municipiului Focșani 2021-2027 sunt incluse o serie de proiecte ce au drept obiectiv continuarea dezvoltării mobilității urbane durabile, acestea fiind grupate în cadrul documentului strategic pe direcții de acțiune (infrastructură, operaționale, organizaționale), precum și din punct de vedere al domeniului de intervenție (intervenții majore asupra rețelei stradale; transport public; transport de marfă; mijloace alternative de mobilitate; managementul traficului; zone cu nivel ridicat de complexitate; structura intermodală și operațiuni urbanistice necesare; aspecte instituționale).

Proiectul care face obiectul prezentei note de fundamentare se află într-o corelare directă cu toate proiectele propuse pentru domeniul de intervenție transport public, și anume:

· ”Coridor de transport pentru autobuze autonome”;
· ”Extinderea rețelei de stații de transport inteligente la nivelul Municipiului Focșani, prin instalarea de echipamente interactive”;
· ”Dezvoltarea infrastructurii pentru creșterea accesibilității serviciului de transport public”
· ”Optimizarea coridorului strategic integrat Nord-Sud prin realizarea rețelei de terminale intermodale și creșterea accesibilității rețelei de transport (POAT)”;

· ”Baze de tip ParK&Ride interconectate cu rețeaua de transport public și solutii alternative de mobilitate”;

· ”Studiu de impact asupra proiectelor de modernizare a transportului public, pentru reorganizarea traseelor și a graficelor de circulație, in vederea reducerii costurilor și poluării, respectiv a creșterii eficienței transportului public în Municipiul Focșani”;

· ”Extinderea sistemului de management integrat al traficului și prioritizarea transportului public, inclusiv măsuri de monitorizare a parametrilor de mediu și reducerea poluării” (Notă de fundamentare);

· ” Sistem pilot: Coridor de transport cu indicatoare digitale cu semnalizare variabilă”;
· ” Creșterea siguranței deplasărilor pe Calea Moldovei și Calea Munteniei pentru toți utilizatorii rețelei de transport, prin instalarea de sisteme inteligente pentru transporturi”;
· ”Reabilitarea coridoarelor de transport către principalele atracții turistice ale Municipiului Focșani”.
Totodată, proiectul este complementar și cu o serie de proiecte încadrate în alte domenii de intervenție, dar care contribuie la creșterea intermodalității și la facilitarea transportului intermodal, cu influențe benefice inclusiv asupra promovării utilizării transportului public. Aceste proiecte sunt:
· ”Crearea de sinergii de dezvoltare în mobilitatea urbană între Focșani-Mândrești”;
· ”Extinderea zonei de mobilitate urbană durabilă în Piața Unirii și zona adiacentă, în vederea facilitării deplasărilor pietonale, transport public și mobilitate alternativă, cu scopul reducerii emisiilor de gaze cu efect de seră”;

· ”Coridor verde de mobilitate urbană în Municipiul Focșani”;

· ”Ride Sharing - School Bus - Platformă de ride sharing pentru promovarea soluțiilor de transport în comun pentu elevi și studenți”;

· ”Implementarea de sisteme de informare „on street” privind parametrii de mobilitate urbană durabilă”;

· ”Proiect pilot – Smart Low Emission Zone”.
Proiectele menționate anterior, incluse atât în Planul de Mobilitate Urbană Durabilă al Municipiului Focșani 2021-2027, cât și în Strategia Integrată de Dezvoltare Urbană a Municipiului Focșani 2021-2027, se află în acest moment la stadiul de idee de proiect.
În concluzie, proiectul analizat, împreună cu proiectele complementare menționate reprezintă măsuri ale autorităților publice locale de asigurare a unor infrastructuri adecvate/corespunzătoare mobilității urbane moderne, aliniate prevederilor europene și de mediu, astfel încât să crească accesul, calitatea și atractivitatea transportului public ecologic și nemotorizat, contribuind astfel la creșterea numărului de persoane care utilizează aceste mijloace de transport și implicit la scăderea gazelor cu efect de seră. Totodată, aceste proiecte vor contribui la atingerea dezideratului Focșani – Smart City, unul dintre obiectivele specifice avute în vedere pentru perioada 2021-2027.
6. Efectul pozitiv previzionat prin realizarea obiectivului de investiții


Obiectivul general: Obiectivul general al proiectului este asigurarea unui serviciu eficient de transport public de călători la nivelul Municipiului Focșani și îmbunătățirea condițiilor pentru utilizarea modurilor nemotorizate de transport, în vederea reducerii numarului de deplasari cu transportul privat (cu autoturisme) și reducerea emisiilor de echivalent CO2 din transport.


Proiectul vine în întâmpinarea obiectivului PNRR, Pilonul IV Coeziune socială și teritorială, Componenta 10 Fondul Local, prin implementarea unor măsuri strategice, bazate pe datele din Planul de Moiblitate Urbană Durabilă a Municipiului Focșani, ce vor conduce la promovarea mobilității urbane durabile și la reducerea emisiilor de CO2, ca urmare a îmbunătățirii eficienței transportului public de călători la nivel periurban, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale.


De asemenea, proiectul contribuie la îndeplinirea următoarelor obiective specifice ale componentei specificate: 

· Îmbunătățirea condițiilor de mobilitate urbană prin dezvoltarea serviciului de transport public periurban și achiziția de vehicule de transport public ecologice;

· Reducerea emisiilor de gaze cu efect de seră generate de transporturi; 

· Sporirea siguranței rutiere în zonele urbane, prin soluții digitale și ecologice de transport.
Astfel, achiziția de vehicule de transport public electrice și a stațiilor de încărcare pentru acestea conduce în mod direct la îmbunătățirea condițiilor de mobilitate urbană prin dezvoltarea serviciului de transport public, contribuind la creșterea atractivității, accesibilității și eficienței transportului public, cu efecte asupra creșterii cotei modale a acestui mod de deplasare, în defavoarea utilizării vehiculelor private.

Prin reducerea deplasărilor cu vehiculul privat, datorită comutării spre deplasările cu transportul public, proiectul are un efect pozitiv asupra reducerii emisiilor de gaze cu efect de seră generate de transporturi și la reducerea impactului acestora asupra mediului.
Totodată, prin modernizarea parcului de vehicule de transport public local, proiectul va contribui la creșterea confortului și siguranței pentru călători și, implicit, la creșterea gradului de atractivitate al acestui mod de transport, prin asigurarea de mijloace de transport public noi, moderne și nepoluante. 

Rezultate estimate:

· modernizarea parcului de vehicule prin achiziția de autobuze electrice și sisteme asociate – 21 buc;

· stații de încărcare lente pentru autobuze electrice – 21 buc;

· stații de încărcare rapide pentru autobuze electrice – 8 buc.
7. Modul de îndeplinire a condițiilor aferente investițiilor


Prin activitățile/măsurile sprijinite în cadrul Planului Național de Redresare și Reziliență, Componenta 10-Fondul Local, apel de proiecte I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante), se urmărește în principal îmbunătățirea eficienței transportului public de călători, a frecvenței și a timpilor săi de parcurs, accesibilității și transferului către acesta de la transportul privat cu autoturisme. De asemenea, se urmărește ca utilizarea autoturismelor să devină o opțiune mai puțin atractivă din punct de vedere economic și al timpilor de parcurs, față de utilizarea transportului public de călători, creându-se în acest mod condițiile pentru reducerea emisiilor de echivalent CO2 din transport.

Proiectul îndeplinește criteriile și condițiile pentru obiectivul de investiții, și anume:

· Alinierea obligatorie a investițiilor cu Planurile de Mobilitate Urbană Durabilă / Strategiile Integrate de Dezvoltare Urbană/Planurile Generale de Urbanism, aprobate sau în curs de actualizare

Necesitatea proiectului este fundamentată în Planul de Mobilitate Urbană Durabilă a Municipiului Focșani pentru perioada 2021-2027, elaborat conform contract nr. 74187/18.08.2020. Proiectul se regăsește în documentul strategic ca fiind inclus în scenariul optim selectat din Planul de acțiune la poziția P13.

De asemenea, proiectul este inclus în portofoliul de proiecte al Strategiei Integrate de Dezvoltare Urbană a Municipiului Focșani 2021-2027, elaborat conform contract nr.76924/13.08.2020, în cadrul Obiectivului Specific 3: Un oraș mai conectat, prin dezvoltarea mobilității, a conectivității TIC și a utilităților publice; Prioritatea de investiții 3.2: Dezvoltarea transportului durabil și promovarea formelor nepoluante de transport; Direcția de acțiune 3.2.1: Modernizarea și dezvoltarea transportului public; Măsura/acțiunea 3.2.1.1: Modernizarea și extinderea infrastructurii de transport public.
· Asigurarea prioritizării și promovării transportului public prin planificarea benzilor și traseelor dedicate autobuzelor, pe drumurile publice care au cel puțin trei benzi pe sens 

În capitolele anterioare au fost specificate proiectele complementare aflate în curs de implementare și finanțate prin Programul Operațional Regional 2014-2020, sau la stadiu de idee de proiect, propuse prin Planul de Mobilitate Urbană Durabilă a Municipiului Focșani pentru perioada 2021-2027. 
Din descrierea intervențiilor incluse în aceste proiecte rezultă îndeplinirea condiției de asigurare a prioritizării vehiculelor de transport public local, prin asigurarea compatibilității sistemelor asociate achiziționate prin proiect cu sistemul de management inteligent al transportului public, precum și asigurarea de benzi și trasee dedicate autobuzelor, pe arterele cele mai frecventate și congestionate, prin proiectele de reabilitare și reamenajare a infrastructurii rutiere.
· Deținerea unui contract de servicii publice cu operatori economici în concordanță cu prevederile Regulamentului (CE) nr. 1370/2007


În prezent, Municipiul Focșani are încheiat un contract de delegare privind prestarea serviciului de transport public local, aliniat prevederilor Regulamentului CE nr. 1370/2007, între Asociația de Dezvoltare Intercomunitară ”ASOCIAȚIA METROPOLITAN TRANS” Focșani și Operatorul Municipal de Transport Public S.C. TRANSPORT PUBLIC S.A. Focșani, în baza Avizului Consiliului Concurenței nr. 11429/20.08.2019.

 În conformitate cu Regulamentului (CE) nr.1370/2007, Asociația de Dezvoltare ”ASOCIAȚIA METROPOLITAN TRANS” Focșani, în numele UAT-urilor componenete (UAT Mun. Focșani, UAT Comuna Golești, UAT Comuna Câmpineanca, UAT Comuna Vânători, UAT Comuna Răstoaca , UAT Comuna Milcovul, UAT Slobozia Ciorăști, UAT Vârteșcoiu și UAT Gologanu),  a publicat, în data de 23.12.2017, în JOUE  ”Anunţul de informare prealabilă privind intenția de atribuire directă a contractului privind delegarea serviciului de transport public local”, ulterior fiind demarată procedura de încheiere a contractului de servicii publice. 
ADI ”ASOCIAȚIA METROPOLITAN TRANS” Focșani a fost împuternicită, prin HCL nr. 243/30.05.2019 să atribuie și să încheie Contractul de Servicii Publice conform reglementărilor legale în vigoare. 
· Omologarea obligatorie a vehiculelor achiziționate în conformitate cu prevederile Regulamentul (UE) GSR 2019/2144 privind asigurarea siguranței generale a vehiculelor, care va fi pus în aplicare începând cu data de 6 iulie 2022.


Autobuzele și microbuzele achiziționate vor fi omologate la momentul efectuării recepției (de către RAR sau AFER, după caz), în conformitate cu prevederile regulamentelor europene și naționale. De asemenea, se va asigura ca anvelopele cu care sunt dotate vehiculele de transport respectă cerințele privind zgomotul exterior la rulare, stabilite în Regulamentul CE 2020/740 privind etichetarea pneurilor în ceea ce privește eficiența consumului de combustibil și alți parametri. Totodată, se va asigura conformarea vehiculelor, acolo unde este cazul, cu cerințele cele mai recente privind emisiile provenite de la vehicule grele (Euro VI), în conformitate cu Regulamentul (CE) nr. 595/2009.
Astfel, investiția de față nu are un impact previzibil semnificativ asupra obiectivului de mediu privind prevenirea şi controlul poluării aerului, apei şi solului, luȃnd în considerare efectele directe și efectele primare indirecte de pe parcursul implementării.

· Atenuarea și adaptarea la efectele schimbărilor climatice

Investiția propusă în prezentul proiect vizează achiziția de material rulant cu emisii zero de gaze cu efect de seră (GES) destinate transportului public, contribuind în mod semnificativ la atenuarea schimbărilor climatice

Totodată, investiția nu are un impact previzibil semnificativ asupra obiectivului de mediu privind adaptarea la schimbările climatice, luând în considerare efectele directe și efectele primare indirecte de pe parcursul implementării.

· Protecția și utilizarea sustenabilă a resurselor de apă

În ceea ce privește activitățile specifice prezentului proiect, acestea  nu prejudiciază utilizarea durabilă și protejarea resurselor de apă în sensul în care nu sunt nocive pentru starea bună sau potențialul ecologic bun al corpurilor de apă, inclusiv al apelor de suprafață și subterane.

În concluzie, investiția are un impact previzibil nesemnificativ asupra acestui obiectiv de mediu, ținând seama atât de efectele directe, cât și de cele primare indirecte pe întreaga durată a ciclului de viață, nefiind identificate riscuri de degradare a mediului legate de protejarea calității apei și de stresul hidric.

· Economia circulară, prevenirea generării deșeurilor și reciclarea
Se va avea în vedere ca activitățile specifice ce se vor derula în cadrului proiectului să nu prejudicieze în mod negativ economia circulară, inclusiv prevenirea generării de deșeuri și reciclarea acestora în cazul în care activitatea respectivă duce la ineficiențe în utilizarea materialelor sau a resurselor naturale, creșterii semnificative a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.

Astfel, vor fi prevăzute măsuri de gestionare a deșeurilor atât în ​​etapa de utilizare (întreținere), cât și la sfârșitul duratei de viață a flotei, inclusiv prin reutilizare și reciclare a bateriilor și a componentelor electronice:

· Pentru asigurarea mentenanţei materialului rulant se va avea în vedere instruirea personalului operatorului de transport, sau încheierea de contracte cu firme specializate care să deţină un spațiu special amenajat pentru acest scop şi care să asigure condiţiile de siguranţă necesare realizării serviciilor de mentenanţă. Totodată, firma specializată va gestiona şi deşeurile rezultate în conformitate cu prevederile legale în vigoare;

· Activităţile de fabricaţie şi reparaţii ale materialului rulant vor fi supuse procedurii de emitere a autorizaţiei de mediu, fiind analizate de către autorităţile competenţe în domeniul protecţiei mediului;

· Se va evita scoaterea din folosință a materialului rulant cu care se poate presta în condiții bune serviciul de transport public de călători, acesta putând fi supus serviciilor de modernizare, reparații, schimbări de componente, astfel încât să se asigure o utilizare durabilă a resurselor. După scoaterea din uz a materialului rulant, părțile componente vor fi dezmembrate, sortate şi pregătite pentru reutilizare;

· Bateriile și acumulatorii industriali (ce includ bateriile și acumulatorii folosiți de autobuzele electrice) vor fi colectate, tratate, reciclate și eliminate în conformitate cu prevederile legale în vigoare;

· Deşeurile de echipamente electrice și electronice (echipamente informatice şi de telecomunicaţii de dimensiuni mici) vor fi gestionate în conformitate cu prevederile legale în vigoare. 

· Protecția și refacerea biodiversității și ecosistemelor

Prezenta investiție se referă la înnoirea parcului de vehicule destinate transportului public în zone din interiorul municipiului Focșani. Traseele ce vor fi operate nu se suprapun cu zone sensibile din punctul de vedere al biodiversității sau în apropierea acestora, respectiv: Rețeaua de arii protejate Natura 2000, siturile naturale înscrise pe Lista patrimoniului mondial UNESCO și principalele zone de biodiversitate, precum și alte zone protejate, etc.

Având în vedere faptul că vehiculele achiziționare au emisii zero de gaze cu efect de seră (GES), se consideră că nu prejudiciază în mod semnificativ protecția și refacerea biodiversității și a ecosistemelor, nefiind nocive în mod semnificativ pentru condiția bună și reziliența ecosistemelor, sau nocive pentru stadiul de conservare a habitatelor și a speciilor, inclusiv a celor de interes pentru Uniune.

În concluzie, investiția propusă nu are un impact previzibil semnificativ asupra obiectivului de mediu privind protecţia şi refacerea biodiversităţii şi ecosistemelor, luȃnd în considerare efectele directe și efectele primare indirecte de pe parcursul implementării.
8. Descrierea procesului de implementare

Prezenta investiție constă în achiziția a:

· 21 autobuze electrice de capacitate medie (10 m) și sisteme asociate;
· 21 stații de încărcare lentă pentru autobuze electrice;
· 8 stații de încărcare rapidă pentru autobuze electrice;
· lucrări de construcţii pentru branşarea punctelor/stațiilor de reîncărcare a autobuzelor electrice;
· Activități de proiectare și asistență tehnică (pentru stațiile de reîncărcare vehicule electrice).
Valoarea proiectului este de 10.241.000 Euro fara TVA, respectiv 50.413.370,70 lei fara TVA la cursul de 4,9227 lei/1Euro la care se adauga TVA in valoare de 9.578.540,43 lei, rezultand valoarea totala de 59.991.911,13 lei.
Conform condițiilor de eligibilitate și a plafoanelor investiționale stabilite prin PNRR, valoarea de 10.241.000 Euro fara TVA a tuturor intervențiilor de mai sus a fost stabilita în baza alocărilor puse la dispoziție de către partenerii în proiect, respectiv:

· Contributia Municipiului Focsani: 486.000 Euro fără TVA x 21 autobuze = 10.206.000,00 Euro fără TVA (In costurile autobuzelor sunt incluse si costurile statiilor de incarcare)
· Contributia Comunei Gologanu: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Golești: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Vânători: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Răstoaca: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Slobozia Ciorăști: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Câmpineanca: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
· Contributia Comunei Vârteșcoiu: 5.000 Euro fara TVA (reprezentand valoarea estimata pentru montarea si instalarea unei statii de incarcare rapida)
Astfel, valoarea totală atrasă prin PNRR, Pilonul IV Coeziune socială și teritorială, Componenta 10 Fondul Local, Apel proiect: I.1 Mobilitate urbană durabilă I.1.1 – Înnoirea parcului de vehicule destinate transportului public (achiziția de vehicule nepoluante) este:
· 12.186.790 Euro din care 10.241.000 Euro reprezintă cheltuieli eligibile asigurate din Programul Național Redresare și Reziliență, la care se adaugă TVA aferent cheltuielilor eligibile  în valoare de 1.945.790 Euro, cheltuieli asigurate din bugetul de stat.
Utilizând cursul inforeuro: 1 EUR = 4,9227 lei, au rezultat următoarele valori în lei:
· 59.991.911,13 lei din care 50.413.370,70 lei reprezintă cheltuieli eligibile asigurate din Programul Național Redresare și Reziliență, la care se adaugă TVA aferent cheltuielilor eligibile  în valoare de 9.578.540,43 lei, cheltuieli asigurate din bugetul de stat.
Solicitantul face dovada capacității de cofinanţare a proiectului pentru cheltuielile neeligibile prin prezentarea în cadrul proiectului a Declarației de Angajament.

Investiția propusă urmărește îndeplinirea obiectivelor strategice și operaționale stabilite prin Planul de Mobilitate Urbană Durabilă a Municipiului Focșani privind reducerea emisiilor de CO2 si a gazelor cu efect de seră datorate utilizării autoturismului personal, concomitent cu încurajarea și dezvoltarea de infrastructuri pentru moduri de transport alternative și durabile, nepoluante – transportul public.

Etapele principale privind implementarea proiectului sunt: 
A. Depunerea cererii de finanțare

a) Verificarea condițiilor de eligibilitate a Solicitantului și a proiectului in conformitate cu prevederile Ghidului Solicitantului;
b) Elaborarea documentelor suport obligatorii și specifice aferente cererii de finantare, identificate ca atare în Ghidurile Solicitantului - Condții specifice aferente apelurilor pe care se intentioneaza depunerea de aplicații de finantare (Nota de fundamentare, Acord de parteneriat, Protocol de asociere privind realizarea în comun a unei achiziții publice ocazionale, Descrierea sumară a investiției);

c) Elaborarea cererii de finantare cu respectarea cerintelor de fond și de formă stabilite de Autoritățile Finantatoare în platforma dedicată PNRR).

d) Încărcarea cererii de finanțare în aplicația electronică MDLPA.

B. Etapa de evaluare a dosarului aplicației de finantare și formularea raspunsurilor la scrisorile de clarificare transmise de Autoritatea Finantatoare

C. Semnarea contractului de finanțare

D. Implementarea proiectului: 

a) Activitatea de pregătire a documentațiilor de achiziție și încheierea contractelor cu operatorii economici:

i. activități de proiectare (pentru stațiile de încărcare vehicule electrice) - cheltuieli pentru documentaţii suport şi obținere avize, acorduri, autorizații;

ii. achiziție vehicule de transport public; 

iii. achiziție și instalare stații de încărcare pentru acestea;

iv. lucrări de construcţii și lucrări necesare pentru branşarea punctelor/stațiilor de reîncărcare a autobuzelor electrice;

v. Servicii de management de proiect, dirigenție de șantier, auditare financiară, informare-publicitate etc, dacă va fi cazul.

b) Activitatea de pregătire, avizare și predare a Studiului de Fezabilitate, necesar lucrărilor pentru instalarea stațiilor de încărcare a autobuzelor electrice;

c) Activitatea de pregătire, avizare și predare a Proiectului tehnic, necesar lucrărilor pentru instalarea stațiilor de încărcare a autobuzelor electrice, inclusiv Asistență tehnică;

d) Livrarea echipamentelor și vehiculelor achiziționate;

e) Realizarea lucrărilor de construcție și branșare necesare pentru implementarea proiectului;

f) Management proiect (managementul proiecutului, dirigenție de șantier, auditare financiară, informare-publicitate, etc, dacă va fi cazul).


Autobuzele vor fi realizate în conformitate cu documentele de standardizare în vigoare, cu reglementarile naționale și internaționale privind condițiile tehnice care trebuie îndeplinite de autovehiculele rutiere, pentru a putea circula pe drumurile publice din România. 

Totodată, acestea vor fi echipate complet pentru îndeplinirea condițiile legate de fiabilitate, securitate, confort, protecție ambientală la nivelul normelor europene actuale și vor asigura o fiabilitate ridicată, o mentenanță scazută și o accesibilitate ușoară la agregate. 

Autobuzele vor fi omologate la momentul efectuării recepției. Totodată, UAT Municipiul Focșani va asigura respectarea standardelor de accesibilitate pentru accesul persoanelor cu dizabilități locomotorii.



Implementarea proiectului va conduce la scăderea cotei modale a transportului cu autoturismul personal, atât ca urmare a investițiilor (achiziția de autobuze electrice)  realizate în sistemul de transport public pentru asigurarea unui transport în comun eficient, rapid, modern și accesibil, cât și datorită investițiilor realizate prin proiecte complementare, cum ar fi: extinderea sistemului de management al transportului public, realizarea de platforme smart dedicate transportului public, asigurarea de benzi dedicate pentru transportul public, prioritizarea vehiculelor de transport public, asigurarea intermodalității între modurile de transport alternative, cât și a unor măsuri operaționale adiacente, precum politica de parcare a municipiului Focșani, sau acțiuni de informare, promovare și conștientizare pentru locuitorii orașului, derulate în scopul schimbării mentalităților privind deplasările zilnice către moduri de deplasare durabile, nepoluante.

Pentru implementarea proiectului vor fi folosite resursele de care dispune Municipiul Focșani. 

Unitatea de implementare a proiectului (UIP) din partea Municipiul Focșani este formată din 6 persoane, avand urmatoarele funcții:

· Manager de proiect: coordonează activitățile proiectului, monitorizeaza planificarea acțiunilor proiectului, urmărește respectarea cerințelor de implementare, coordonează realizarea evaluării interne a proiectului,  supervizează raportările solicitate de finanțator, certifică necesitatea și oportunitatea plăților în proiect; verifică documentația transmisă la MDRAP; asigura întocmirea documentației în formatele interne/cele impuse de finanțator; verifică rapoarte/cererile de rambursare/cererilor de plată;

· Asistent manager: menține relația cu finantatorul; participă la întrunirile echipei de proiect/implementare; asigura interfața cu Consiliul Local Municipal pentru proiectele de Hotărâre și prezinta materiale în vederea aprobării; verifică elaborarea rapoartelor; asigură respectarea regulilor impuse de finanțator prin contractul de finantare; verifică documentații întocmite de echipa de proiect;

· Responsabil juridic: semnează documentația aferentă proiectului pentru conformitate juridică; acordă asistență juridică și sprijin de specialitate; verifică sub aspectul legalității contractele de lucrări/servicii prevăzute in proiect, prin aplicarea vizei juridice;

· Responsabil financiar: monitorizează efectuarea cheltuielilor conform bugetului și le înregistrează în evidențele financiar contabile, corelând toate informațiile financiar contabile ale proiectului; asigura respectarea regulilor financiare, furnizeaza datele relevante pentru realizarea rapoartelor financiare periodice;

· Responsabil tehnic: monitorizează implementarea contractului de furnizare a autobuzelor care urmează a se achiziționa,  participă la recepția autobuzelor livrate în conformitate cu cerințele tehnice contractate și aprobă referatele de plată aferente facturilor emise.

· Responsabil achiziții publice: verifică documentația de atribuire pentru achizițiile realizate în cadrul proiectului; organizează, lansează și realizează procedurile de atribuire.


Echipa de proiect va asigura activitățile de comunicare, management financiar, monitorizarea rezultatelor și evaluarea proiectului pentru realizarea obiectivelor cu respectarea calendarului și bugetului.

9. Alte informații
Având în vedere că pentru proiectul „Achiziția de autobuze ecologice, stații de încărcare și sisteme asociate” singurele activități ce presupun lucrări de construcții sunt legate de stațiile de încărcare ale autobuzelor electrice este necesar a fi obținut Certificatul de Urbanism. 

Pentru implementarea proiectului va fi necesară realizarea unei proceduri de achiziții de tip „Licitație deschisă” pentru „Achiziția de autobuze ecologice, stații de încărcare și sisteme asociate”. 
In conformitate cu Ghidul solicitantului, Municipiul Focșani își asumă prezentarea în etapa de implementare a următoarelor documente:

· Raport privind asigurarea prioritizării și promovării transportului public prin 
planificarea benzilor și traseelor dedicate autobuzelor, pe arterele cele mai frecventate și congestionate (pentru UAT care dețin străzi/bulevarde cu minim două benzi pe sens);
· Documente care să ateste omologarea mijloacelor de transport;
· Dovada funcționării mijloacelor de transport achiziționate (raport asumat de către beneficiar);

· Raport privind numărul de pasageri care utilizează mijloacele de transport
achiziționate și numărul total de pasageri care utilizează serviciul public local de transport.
Iniţiator proiect de hotărâre,

Primar,

Alexandru ZAR
                                                                                      Avizat,

                                                                                   Secretarul  general al comunei Golești,
                                                                                        Liliana CIOCÎRLAN

